Politiet var også med, da gæsterne fredag eftermiddag strømmede til Hells Angels hovedkvarter i Nørresundby. Der skulle holdes dobbelt 40-års fødselsdag. Nordjyllands Politi benyttede sig af lejligheden til at være med på sidelinjen. Adskillige betjente var tilstede for at kontrollere gæsterne og deres køretøjer. Sådan en aktion er ren rutine, når rockerne samles - forklarer politiet. Politiet regner med at være til stede under hele festen - men uden for festlokalerne.
Hells Angels-gæster fulgt til døren af politiet